《杜宇行》
宋代·赵友直

君不见四更五更月，杜宇口流望帝血。
何为生子寄别巢，毛羽摧残悲哽咽。
将亡皎皎贾廉名，而今怨望未休歇。
天运自古有废兴，金瓯屹然亦伤缺。
尧舜受禅夏商衰，夷齐孤竹如敝鞋。
且须有酒拚颜赤，莫向东风空戚戚。

作者简介：赵友直，字益之，号兰洲，上虞（今浙江上虞东南）人。良坡子。度宗咸淳元年（一二六五）与祖必蒸、父良坡同登进士第，授桐川簿、迁知县事。帝炳祥兴元年（一二七八），父于广州抗元死难，友直冒死舆尸归葬，后隐居眠牛山，自号牛山子，学者称师干先生。事见清乾隆《绍兴府志》卷三一、五五，光绪《上虞县志校续》卷七。　赵友直诗，据清道光本《历朝上虞诗集》所录，编为一卷。